
ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐՈՒՄ «ՖԻԶԿՈՒԼՏՈՒՐԱ» ԱՌԱՐԿԱՅԻ 1-12-ՐԴ ԴԱՍԱՐԱՆՆԵՐԻ ԱՌԱՐԿԱՅԱԿԱՆ ՉԱՓՈՐՈՇԻՉ
 
1. Հանրակրթական դպրոցում Ֆիզկուլտուրա առարկան նպաստում է սովորողների ֆիզիկական, հոգեբանական և սոցիալական զարգացմանը։ Այն օգնում է ձևավորել առողջ ապրելակերպի մշակույթ, բարելավել շարժողական հմտությունները, ամրապնդել ինքնակարգապահությունը և թիմային աշխատանքի կարողությունները։ Ֆիզկուլտուրայի միջոցով սովորողները ուսումնասիրում են ֆիզիկական ակտիվության կարևորությունը, հոգեկան և հուզական առողջության պահպանման մեթոդները։ Այն նպաստում է առողջ ու ակտիվ ապրելակերպի ձևավորմանը, մեծացնում սովորողների տոկունությունը, կենտրոնացվածությունը և ինքնավստահությունը, ինչը դրական ազդեցություն է ունենում նրանց ուսումնական առաջադիմության վրա։ 
2. Հանրակրթական ուսումնական հաստատություններում «Ֆիզկուլտուրա» առարկայի առարկայական չափորոշիչը կրթության պետական կառավարման լիազորված մարմնի կողմից հաստատված նորմատիվ փաստաթուղթ է, որը սահմանում է ուսուցման նպատակները, բովանդակությունը և ակնկալվող վերջնարդյունքները՝ ապահովելով ֆիզիկական կուլտուրայի կրթության միասնական չափանիշներ։


1. ՈՒՍՈՒՑՄԱՆ ՆՊԱՏԱԿՆԵՐՆ՝ ԸՍՏ ԿՐԹԱԿԱՆ ԱՍՏԻՃԱՆՆԵՐԻ

3. Հիմնական (տարրական) դպրոցում «Ֆիզկուլտուրա» առարկայի ուսուցման նպատակն է.  ձևավորել առողջ, համակողմանի զարգացած, աշխատանքային գործունեությանը պատրաստ, սեփական ուժերին վստահ, առողջ և անվտանգ կենսակերպ դրսևորող, արտակարգ իրավիճակներում կողմնորոշվող ու նախաձեռնող քաղաքացի։
1Հիմնական (միջին) դպրոցում «Ֆիզկուլտուրա» առարկայի ուսուցման նպատակն է. նպաստել սովորողների առողջության ամրապնդմանը և բարելավմանը, կեցվածքի ձևավորմանը, օրգանիզմի կոփմանն ու առողջ ապրելակերպը կենցաղում արմատավորելուն։
2 Միջնակարգ (ավագ) դպրոցում «Ֆիզկուլտուրա» առարկայի ուսուցման նպատակն է.
ա.նպաստել սովորողների շարժողական ունակությունների (արագաշարժություն, ուժ, դիմացկունություն, ճկունություն, ճարպկություն, կոորդինացիա, ցատկունակություն և այլն) զարգացմանը, որոնք լայն կիրառում են գտնում մարդու ամենօրյա գործնական կյանքում։
բ.նպաստել անձի մտավոր և ֆիզիկական աշխատունակության բարձրացմանը, ձեռք բերելով կարողություններ և հմտություններ, որոնք կնպաստեն հետագա աշխատանքային գործունեությանը նախապատրաստված, սոցիալապես ակտիվ, արտակարգ իրավիճակներում կողմնորոշվող և հայրենիքի պաշտպանությանը պատրաստ քաղաքացի ձևավորելուն։
գ.տրամադրել գիտելիքներ ֆիզիկական կուլտուրայի և սպորտի նշանակության, առողջ ապրելակերպի կանոնների, օլիմպիական խաղերի, առաջին օգնություն ցուցաբերելու կանոնների մասին, ինչպես նաև համագործակցելու, կազմակերպելու և նախաձեռնելու հատկություններ։
դ.նպաստելու սովորողների մասնագիտական կողմնորոշմանը։

4. Առարկայի ուսումնասիրման սկզբունքները.
1) Համապատասխանություն սովորողների անհատական առանձնահատկություններին, հաշվի առնելով սովորողների տարիքային, ֆիզիկական և հոգեբանական առանձնահատկությունները՝ ապահովելով մատչելիություն և հետաքրքրություն։
2) Իրատեսական և կիրառական բովանդակություն՝ նպաստելով սովորողների շարժողական ունակությունների զարգացմանը և առողջ ապրելակերպի ձևավորմանը։
3) Ժամանակակից մեթոդների և տեխնոլոգիաների կիրառություն՝ ուսուցման գործընթացը ավելի արդյունավետ և գրավիչ դարձնելու համար։
4) Ներառականություն, հաշվի առնելով առողջական բժշկական խմբերը (նախապատրաստական, հատուկ) և կրթության առանձնահատուկ պայմանների կարիք ունեցող սովորողների կարիքները, ապահովել նրանց լիարժեք մասնակցությունը ուսումնական գործընթացին։
5) Անվտանգություն և առողջություն, վարժությունների և գործունեության անվտանգության կանոնների պահպանում, որն ուղղված է սովորողների առողջության պահպանմանն ու բարելավմանը։
6) Մշակութային համատեքստի համապատասխանություն, հաշվի առնելով ազգային արժեքներն ու ավանդույթները՝ նպաստելով սովորողների հայրենասիրական դաստիարակությանը։
7) Շարունակական գնահատում և հետադարձ կապ, նախատեսելով գնահատման մեխանիզմներ՝ սովորողների առաջադիմությունը հետևելու և անհրաժեշտության դեպքում ուսումնական գործընթացը հարմարեցնելու համար։

2. ԱՌԱՐԿԱՅԻ ԸՆԴՀԱՆՈՒՐ ԲՆՈՒԹԱԳԻՐԸ

5. Հանրակրթական ուսումնական հաստատություններում «Ֆիզկուլտուրա» առարկան դասավանդվում է 1-ից մինչև 12-րդ դասարաններում՝ հիմնվելով առարկայական չափորոշիչների և դրանց հիման վրա կազմված ուսումնական ծրագրերի վրա։ Ծրագրերը սահմանում են ուսուցման նպատակները, բովանդակությունը և ակնկալվող արդյունքները՝ ապահովելով ֆիզիկական դաստիարակության միասնական և շարունակական գործընթացը դպրոցական կրթության ողջ ընթացքում։

6. Առարկայական ծրագրերը, դասագրքերը, մեթոդական ձեռնարկները և ուղեցույցները, ինչպես նաև ուսումնական նյութերըը համապատասխանեցվում են կրթության պետական կառավարման լիազորված մարմնի կողմից հաստատված ֆիզկուլտուրայի առարկայական չափորոշչին: 

7. Առկա և հեռավար եղանակով կազմակերպվող դասերի ընթացքում վարժությունների ընտրությունը նպաստում է սովորողների արագաշարժային, ուժային, արագաուժային, շարժումների ճշգրտության, կոորդինացիայի, հավասարակշռության, դիմացկունության, ցատկունակության, ճարպկության և ճկունության ունակությունների մշակմանն ու կատարելագործմանը։

8. Կրթության առանձնահատուկ պայմանների կարիք ունեցող և տարբեր բժշկական խմբերում ընդգրկված երեխաները ևս հնարավորություն ունեն ճանաչելու սեփական ֆիզիկական հնարավորությունները և զարգացնելու դրանց համապատասխան շարժողական ունակությունները։                              

9. 7-րդ դասարանից սկսած հաշվի են առնվում սովորողների մարզական նախընտրությունները՝ չսահմանափակվելով միայն դասընթացում նշված մարզաձևերով։ Սպորտայնացված ֆիզիկական դաստիարակության գործընթացը հնարավոր է կազմակերպել նաև այլընտրանքային, հեղինակային, լիազոր մարմնի կողմից երաշխավորված, հաստատված ծրագրերով։      

10. Ուսուցիչը հնարավորություն ունի, ըստ անհրաժեշտության, իրականացնել նախընտրելի մարզաձևի ուսուցումը՝ ապահովելով առարկայական չափորոշչով նախանշված վերջնարդյունքները։

11. Ընտրովի ուսումնական նյութին վերաբերող վերջնարդյունքների ապահովումը պարտադիր է միայն այն դեպքում, երբ հնարավոր է կազմակերպել համապատասխան մարզաձևի իրականացումը: 

12. Ֆիզիկական դաստիարակության գործընթացում հաշվի են առնվում․
1) ֆիզիկական դաստիարակության գործընթացի առողջարարական բնույթը,
2) մարզական ուղղվածության (սպորտայնացված) ֆիզիկական դաստիարակության կազմակերպման ձևերը, որոնք ապահովում են յուրաքանչյուր սովորողի համար մարզական կուլտուրայի յուրացումը՝ նրա հնարավորություններին, կարողություններին և անձնային կողմնորոշմանը համապատասխան, 
3) մարզական ուղղվածության (սպորտայնացված) ուսումնամարզական խմբերը, որոնք ապահովում են յուրաքանչյուր սովորողի հետաքրքրությունների, պահանջմունքների,  ֆիզիկական պատրաստականության, տիպաբանական առանձնահատկությունների և կենսաբանական հասունության համապատասխանությունը։
4) մարզական տեխնոլոգիաների և առողջարարական մարզումների կազմակերպումը, 
5) մարզական կողմնորոշման ու ընտրության համար արդյունավետ նախադրյալների ստեղծումը։

3. ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐՆ՝ ԸՍՏ ԿՐԹԱԿԱՆ ԱՍՏԻՃԱՆՆԵՐԻ

13.Ակնկալվող վերջնարդյունքները նկարագրում են այն գիտելիքները, հմտությունները, դիրքորոշումներն ու արժեքները, որոնք ձևավորվում են սովորողի մոտ դասընթացի յուրացման արդյունքում։
Տարրական ծրագիր.
1) Ցուցաբերի հետաքրքրություն կարդալու և լսելու միջոցով սպորտային եզրույթներ սովորելու,  ֆիզիկական վարժությունների, պարապմունքների, առավոտյան մարմնամարզության և կոփման միջոցների կանոնների նկատմամբ։
2) Ներկայացնի տեղեկություն 15-րդ օլիմպիական խաղերի մասին, ինչպես նաև խաղերում ընդգրկված հայ մարզաձևերի վերաբերյալ:  
3) Պահպանի սեփական մարմնի խնամքի, հիգիենայի և անվտանգ վարքագծի կանոնները, ներկայացնի առողջ, բազմազան և բալանսավորված սնվելու անհրաժեշտությունը։
4) Կատարի քայլեր, վազի արագ, հավասարաչափ դանդաղ վազքի 1000 մ., տեղից հեռացատկի, 5-6 քայլ թեք թափավազքով բարձրացատկի, թենիսի գնդակը  նետի  նշանակետին և հեռավորություն, լցած գնդակով կատարի հրումնետում աջ և ձախ ձեռքով՝ ուսագլխին հենած դրությունից։
5) Դրսևորի իր մտավոր և ֆիզիկական կարողությունները շարունակաբար զարգացնելու վարքագիծ, դրսևորի արագաշարժության, ցատկունակության, նետումների և կոորդինացիոն կարողություններ։
6) Ցուցաբերի հետաքրքրություն ֆիզիկական կարողությունները զարգացնելու նկատմամբ, ինքնուրույն կազմի և կատարի ընդհանուր ֆիզիկական վարժությունների համալիրներ, շարային հրահանգներ, շարափոխումներ, դարձումներ, ակրոբատիկական վարժություններ, կախեր և հենումներ:   
7) Ցուցաբերի ճարպկության, ճկունության, հավասարակշռության կարողություններ, վերահսկի շնչառությունը՝ ճիշտ համաձայնեցնելով շարժումների հետ, կատարի ռիթմիկ և պարային վարժություններ։
8) Կազմակերպի շարժախաղեր՝ մարզախաղերի տեխնիկական տարրերի կիրառմամբ և ճիշտ կանոններով, համաձայնեցնի շարժումները և կողմնորոշվի տարածության մեջ։
9) Դրսևորի տարբեր իրավիճակներում ճիշտ կողմնորոշվելու, որոշումներ կայացնելու, համարձակություն, նախաձեռնություն, փոխօգնություն և համագործակցություն ցուցաբերելու կարողություններ:
10) Կարևորի սովորելը և ցուցաբերի հետաքրքրություն ֆիզիկական կարողությունները զարգացնելու և տարբեր մարզաձևերով զբաղվելու, ինչպես նաև տարբեր մարզաձևերի պատմության նկատմամբ։ 
11) Պահպանի սեփական մարմնի խնամքի, հիգիենայի և անվտանգ վարքագծի կանոնները, ներկայացնի առողջ, բազմազան և բալանսավորված սնվելու անհրաժեշտությունը։

Հիմնական ծրագիր
1) Կարդա, լսի, ընկալի և ներկայացնի գիտելիքներ օլիմպիական խաղերի պատմության, հայ մարզիկների մասնակցության, համաշխարհային սպորոտւմ նրանց ներդրման վերաբերյալ։ 
2) Ներկայացնի ֆիզիկական զարգացման և պատրաստվածության ինքնահսկման ձևերը։
3) Նկարագրի տարբեր ժամանակաշրջանների «Աթլետիկա» մարզաձևի Հայաստանի և համաշխարհային պատմության իրադարձությունների զարգացումը, ինչպես նաև հայ մարզիկների մասնակցությունն ու նվաճումները։
4) Ճանաչի սեփական ֆիզիկական հնարավորությունները և դրանց համապատասխան զարգացնի իր շարժողական ընդունակությունները՝ վազի ցածր մեկնարկից, կարճ և միջին վազքեր, էստաֆետային վազք, «ոտքերը կծկված» եղանակով հեռացատկի, «քայլանցում» եղանակով բարձրացատկի կատարման տեխնիկան, տիրապետի փոքր և լցրած գնդակների նետման տեխնիկային, զարգացնի արագաշարժության, դիմացկայունության, ցատկունակության, ուժի շարժողական ընդունակությունների բավարար մակարդակ։
5) Նկարագրի տարբեր ժամանակաշրջանների «Մարմնամարզություն» մարզաձևի զարգացման պատմությունը Հայաստանում և աշխարհաում, ինչպես նաև հայ մարզիկների մասնակցությանը և  նվաճումները։
6) Ինքնուրույն կատարի շարափոխումներ, ընդհանուր զարգացնող վարժություններ, կախեր և հենումներ, հենացատկեր, ակրոբատիկական և ռիթմիկ մարմնամարզական, ուժային, ճկունության, ճարպկության, ցատկունակության վարժություններ։
7) Կատարի հենացատկեր, մագլցումներ, հավասարակշռության և ակրոբատիկական վարժություններ:
8) Նկարագրի տարբեր մարզախաղերի Հայաստանի և համաշխարհային պատմության իրադարձությունների զարգացումը  և հայկական թիմերի մասնակցությունն ու նվաճումները։ 
9) Ցուցադրի շարժողական ընդունակություններ՝  բասկետբոլիստի կեցվածքով տեղաշարժեր, շարժման ընթացքում գնդակի ընդունման, վարման, փոխանցման և նետման տեխնիկան, պաշտպանողական և հարձակողական անհատական տակտիկական գործողություններ և տիրապետի գնդակի խլման և հետ մղման տեխնիկային։
10) Ցուցադրի արագաշարժության, դիմացկունության, դիպուկության, ճարպկության, ուժային և  ցատկունակության կարողություններ, դժվարությունները հաղթահարելու կամք, տարբեր իրավիճակներում արագ կողմնորոշվելու և որոշումներ կայացնելու հմտություններ։
11) Կատարի վոլեյբոլիստի կեցվածքով տեղաշարժեր, գնդակի ընդունման, փոխանցման, սկզբնահարվածի և ուղիղ հարձակողական հարվածի տեխնիկան, ազատ և դիրքային հարձակման տակտիկական գործողություններ։
12) Ներկայացնի հանդբոլիստի կեցվածքի, տեղաշարժերի, գնդակի ընդունման, վարման, կանգառների, փոխանցումների, գնդակի հանման, հափշտակման, ուղիղ ձեռքով նետման տեխնիկա, ազատ հարձակողական տակտիկական գործողություններ։
13) Ցուցադրի շարժողական ընդունակություններ` ֆուտբոլիստի կեցվածքով տեղաշարժերի, անշարժ և գլորվող գնդակների հարվածների, կասեցումների, գնդակի վարման, դարպասապահի տեղաշարժերի, գնդակի որսման տեխնիկան։
14) Կիրառի անհատական և խմբային պաշտպանողական գործողություններ, տիրապետի խմբային հարձակման ձևերին:
15) Կատարի չմշկային ընթացք և հենումով դարձում,  կրկնվող դահուկաընթացքով անցնի 500մ։ Կարողանա լողալ հավասարաչափ և փոփոխական արագությամբ կրոլ և բրաս լողաոճերով,  լողա 100 մ ցանկացած լողաոճով։
16) Կատարի «Սեղանի թենիս» մարզախաղի տեխնիկական հնարքները, դրսևորի արագաշարժության, դիմացկունության, դիպուկության, ճարպկության, ցատկունակության հմտություններ։
17) Կցագնդերով կատարի  ուժային վարժություններ:
18) Կատարի համատեղ առաջադրանքներ, համագործակցի, ցուցաբերի նախաձեռնողականություն, հանդուրժողականություն և ինքնատիրապետում:
19) Իրականացնի մրցավարություն։

Միջնակարգ ծրագիր
1) Մեկնաբանի օլիմպիզմի և օլիմպիական շարժման հումանիստական համամարդկային գաղափարախոսության արժեքները։ 
2) Դրսևորի մարդասիրական վարքագիծ և հանդուրժողականություն:  
3) Վնասվածքների դեպքում և արտակարգ իրավիճակներում ցույցաբերի առաջին օգնություն: 
4) Տարբերակի գերհոգնածության դրսևորման ձևերը և կանխարգելման միջոցները:   
5) Ներկայացնի ընտանեկան ֆիզիկական դաստիարակության մեթոդների և միջոցների կարևորությունը:
6) Ցուցադրի վազքային, ցատկային և նետումների վարժությունների տեխնիկայի կատարման հապատասխան հմտություններ:  
7) Բացատրի ֆիզիկական ակտիվության կարևորությունը, մարզվի իր նախընտրած ձևով։
8) Կատարի ընդհանուր զարգացնող, ռիթմիկ մարմնամարզության, ուժային, ճկունության վարժություններ։
9) Հստակ և տեխնիկապես ճիշտ կատարի նախատեսված մարմնամարզական բոլոր վարժությունները:
10) Բասկետբոլ խաղա կանոններով, կատարի գնդակի վարում, փոխանցումներ, նետումներ, պաշտպանողական և հարձակողական գործողություններ:
11) Վոլեյբոլ խաղա կանոններով, կատարի գնդակի փոխանցումներ, սկզբնահարվածներ, հարձակողական հարված, շրջափակում, տակտիկական գործողություններ:
12) Կատարի հանդբոլ խաղի տեխնիկական և տակտիկական գործողությունները, խաղա կանոններով։
13) Ֆուտբոլ խաղա կանոններով, կատարի խաղի հիմնական տեխնիկական և տակտիկական գործողությունները: 
14) Մարզախաղերի ժամանակ ցուցաբերի տեխնիկական և մարտավարական գործողությունների հստակ կատարում:
15) Յուրացրած մարզախաղերի ժամանակ ցուցաբերի նախաձեռնություն, կազմակերպվածություն, ինքնտիրապետում, հանդուրժողականություն, կատարի համատեղ առաջադրանքներ, համագործակցի:
16) Սահուն և արագ լողա բոլոր լողաոճերով։
17) Տիրապետի խեղդվողին փրկելու ձևերին և առաջին օգնության կանոններին:
18) Տարբեր իրավիճակներում արագ կողմնորոշվի, կայացնի որոշումներ: 
19) Բնութագրի պարապմունքների ժամանակ սիրտ-անոթային, շնչառական, կենտրոնական նյարդային համակարգում, հենաշարժողական ապարատում առաջացող դրական փոփոխությունները:
20) Ներկայացնի ֆիզիկական բարձր պատրաստվածության և կիրառական վարժությունների տիրապետման անհրաժեշտությունը և նշանակությունը:
21) Կողմնորոշվի տեղանքում՝ քարտեզով և բնության կողմնորոշիչներով։

4. ԱՌԱՐԿԱՅԻ ԲՈՎԱՆԴԱԿՈՒԹՅԱՆ ԿԱՌՈՒՑՄԱՆ ՀԻՄՆԱԿԱՆ ՍԿԶԲՈՒՆՔՆԵՐԸ
 
14.Հանրակրթական դպրոցի «Ֆիզկուլտուրա» առարկայի բովանդակությունը կառուցվում է գիտության, տեխնոլոգիաների, մշակույթի և սպորտի ժամանակակից նվաճումներին համապատասխան։
15.Ֆիզկուլտուրայի առարկայական չափորոշիչը սահմանում է այն հիմնական բաժինները, որոնց համապատասխան կառուցվում է դասընթացի հիմնական բովանդակությունը, ապահովելով թեմայի ուսուցման արդյունքում ակնկալվող վերջնարդյունքների չափելիությունը։
16.Ուսումնառության ակնկալվող և չափելի վերջնարդյունքները ներկայացվում են յուրաքանչյուր թեմայի նպատակներին, բովանդակությանը և խաչվող հասկացություններին համապատասխան:
17.Ուսումնասիրության համար ընտրված բոլոր վարժություններն ու մարզաձևերը ներկայացվում են սովորողների տարիքային զարգացման առանձնահատկություններին համապատասխան։
18.Հանրակրթական դպրոցի «Ֆիզկուլտուրա» առարկայի բովանդակությունը համապարփակ տեսական գիտելիքներ է ապահովում՝ ուղղված ուսումնական նախագծերի և հետազոտական աշխատանքների կազմակերպմանը։ Սա նշանակում է, որ սովորողները ոչ միայն կսովորեն ֆիզիկական ակտիվության և սպորտի մասին, այլև կկարողանան կիրառել այդ գիտելիքները տարբեր նախագծերի և հետազոտությունների միջոցով, ինչը կհամապատասխանի նաև ՀՊՉ պահանջներին։
19.Ավագ դպրոցի «Ֆիզկուլտուրա» առարկայի բովանդակությունը նախապատրաստում և հնարավորություն է ընձեռում սովորողներին հետագայում մասնագիտանալու այնպիսի ոլորտներում, որտեղ ֆիզիկական կուլտուրան և սպորտը էական նշանակություն ունեն։

5. ԹԵՄԱՆԵՐԸ ԵՎ ԴՐԱՆՑ ԲՈՎԱՆԴԱԿՈՒԹՅՈՒՆԸ
 
20. Թեմաները և դրանց բովանդակությունը ներառում են հետևյալ բաժինները.

1) «Ֆիզիկական կուլտուրայի և սպորտի մասին գիտելիքներ» 
ա. Ընդհանուր տեղեկություններ ֆիզիկական կուլտուրայի և սպորտի, դրա նշանակության վերաբերյալ։ Ֆիզիկական դաստիարակության նշանակությունը առողջության ամրապնդման և կեցվածքի ձևավորման համար։
բ. Անձնական հիգիենան և ֆիզիկական վարժություններով պարապմունքների հիգիենիկ կանոնները։ Կոփման կանոնները և նշանակությունը։
գ. Ֆիզկուլտուրայի դասերի և պարապմունքների ժամանակ անվտանգության կանոնների պահպանումը։
դ. Տեղեկություններ օլիմպիական շարժման և օլիմպիական խաղերի վերաբերյալ։
ե. Տեղեկություններ անվանի մարզիկների վերաբերյալ։
զ. Ֆիզիկական զարգացման և ֆիզիկական պատրաստականության ինքնահսկման մեթոդիկան։
է. Առողջ ապրելակերպը դպրոցականի կյանքում։
ը. ՀՀ Ազգային օլիմպիական կոմիտեի գործառույթները։
թ. «Արդարացի խաղի» նշանակությունը ֆիզիկական կուլտուրայի և սպորտի գործընթացում։
 
2) «Մարմնամարզական վարժություններ».
ա.Շարային վարժություններ։
բ. Ընդհանուր զարգացնող վարժություններ։
գ.Մագլցման վարժություններ։
դ. Հավասարակշռության վարժություններ։
ե. Ակրոբատիկական վարժություններ։
զ. Հենացատկեր։
է. Կախեր և հենումներ։
ը.Պարային վարժություններ։
թ.Ռիթմիկ մարմնամարզական վարժություններ։
 
3) «Աթլետիկական վարժություններ»․
ա) Քայլքի տարատեսակներ։
բ)  Վազքեր։
գ)  Ցատկեր։
դ)  Նետումներ։
 
4) «Շարժախաղեր».
ա. Վազքի կարողության ամրապնդման, արագաշարժության մշակման և տարածության մեջ կողմնորոշմանը նպաստող խաղեր։
բ. Ցատկերի կարողության ամրապնդման, արագաուժային ընդունակությունների մշակմանը նպաստող խաղեր։
գ. Հեռավորության և նշանակետին նետման կարողության ամրապնդման, արագաուժային ընդունակությունների մշակման խաղեր։
դ. Գնդակը բռնելու, փոխանցելու, նետելու և վարելու կարողության ամրապնդման և տարածության մեջ կողմնորոշմանը նպաստող խաղեր։
ե. Շարժումների համաձայնեցման, կոորդինացիոն ընդունակությունների մշակման և փոխգործողությունների յուրացմանը նպաստող խաղեր։
զ. Ազգային խաղերի տարրեր։
է. Զվարճալի ֆուտբոլ՝ ֆուտբոլը որպես երեխաների ժամանցի լավագույն միջոց։
 
5) «Մարզախաղեր».
ա. Բասկետբոլ։
բ. Վոլեյբոլ։
գ. Հանդբոլ։
դ. Ֆուտբոլ։
 
6) «Ընտրովի ուսումնական նյութ».
ա. Դահուկային պատրաստություն։
բ. Լողի ուսուցում։
գ. Ուժային պատրաստություն։
դ. Սեղանի թենիս։
ե. Տուրիստական պատրաստություն։
զ. Ըմբշամարտ։

7) Հեծանվային սպորտ։
8) Հրաձգային սպորտ:
 
6. «ՖԻԶԿՈՒԼՏՈՒՐԱ» ԱՌԱՐԿԱՅԻ 1-12-ՐԴ ԴԱՍԱՐԱՆՆԵՐԻ ԾՐԱԳԻՐ
 
21. Ծրագրի ձևաչափը ներառում է հետևյալ բաժինները.
1) բազային ուսումնական նյութ,
2) ընտրովի ուսումնական նյութ:

22.  Ծրագրի կառուցվածքը ներառում է.
1) Հիմնական հասկացությունները
2) Թեմաները
3) Հիմնական նպատակը
4) Թեմայի վերջնարդյունքները
5) Բովանդակությունը
6) Առաջարկվող գործունեության ձևերը
7) Խաչվող հասկացությունները
8) Միջառարկայական կապերը



7. ՈՒՍՈՒՄՆԱԿԱՆ ԳՈՐԾԸՆԹԱՑԻ ՈՒՍՈՒՄՆԱՄԵԹՈԴԱԿԱՆ ԵՎ ՆՅՈՒԹԱՏԵԽՆԻԿԱԿԱՆ ԱՋԱԿՑՈՒԹՅԱՆ ՆԿԱՐԱԳՐՈՒԹՅՈՒՆ

23. Ուսումնական գործընթացի ուսումնամեթոդական և նյութատեխնիկական աջակցության նկարագրությունը ներառում է առարկայի դասավանդման համար պահանջվող նյութատեխնիկական և մեթոդական հիմքի նկարագրությունը։
 
 
ՀԱՆՐԱԿՐԹԱԿԱՆ ԴՊՐՈՑՆԵՐՈՒՄ ՄԱՐԶԱԴԱՀԼԻՃՆԵՐԻ ԵՎ ՈՒՍՈՒՄՆԱՄԱՐԶԱԿԱՆ ԿԱՀԱՎՈՐԱՆՔԻ ՕՐԻՆԱԿԵԼԻ ԱՆՎԱՆԱՑԱՆԿ
 
	№
	Անվանումը
	Չափը
	Քանակը

	
	
	
	Պարտադիր
	Ցանկալի

	1
	Մարզադահլիճ խաղերի համար
	24 x 12մ կամ
18 x 9մ
	1
1
	2
2

	2
	Մարմնամարզության և մարզասարքերի մարզադահլիճ
	24 x 12մ կամ
18 x 9մ
	1
1
	2
2

	3
	Մարզախաղերի համալիր մարզահրապարակ
	20 x 60մ
	1
	2

	
	1)վոլեյբոլի
	9 x 18 մ
	2
	3

	
	2)բասկետբոլի
	14 x 26 մ
	1
	2

	
	3)հանդբոլի
	20 x 40 մ
	1
	2

	
	4)ֆուտբոլի
	20 x 40 մ
	1
	2

	4
	Աթլետիկական վարժությունների համար
	
	
	

	
	ա) վազքուղիներ
	30 և 60 մ.
	1
	2

	
	բ) ցատկափոս
	երկ. 5-6 մ.
	1
	2

	
	գ) նետումների համար հատված
	60 մ
	1
	2

	
	դ) վայրկյանաչափ
	
	
	

	
	ե) չափերիզ
	
	
	

	
	զ) դրոշակ (կարմիր, սպիտակ)
	
	
	

	5
	Հանդերձարաններ
	տղաներ 
աղջիկներ
	1
1
	

	6
	Մարմնամարզական գործիքներ
	
	
	

	
	1) զուգափայտեր
	
	1
	

	
	2) պտտաձող
	
	1 բարձր
1 ցածր
	2
2

	
	3) մարմնամարզական գերան
	
	1
	2

	
	4) մարմնամարզական այծիկ
	
	1
	2

	
	5) մարմնամարզական կամրջակ
	
	1
	2

	
	6) մարմնամարզական պատ
	
	6
	8

	
	7) մարմնամարզական նստարան
	
	6
	8

	
	8) ներքնակներ
	
	10
	12

	
	9) մարզափայտեր
	
	20
	24

	
	10) օղեր
	
	20
	30

	
	11) ցատկապարաններ
	
	20
	30

	
	12) լցրած գնդակներ
	1-2-3 կգ
	4-4-4
	6-6-6

	
	13) մարմնամարզական պարան մագլցման համար
	
	1
	2

	
	14) գուրզեր (բուլավա)
	
	20
	30

	
	15) մարմանամարզ. ժապավեն
	
	2
	6

	
	16) ռետինե գնդակներ
	
	2
	6

	7
	Մարզախաղերի պարագաներ
	
	
	

	
	1) բասկետբոլի գնդակներ
	
	10
	12

	
	2) բասկետբոլի օղակներ
	
	8
	10

	
	3) վոլեյբոլի գնդակներ
	
	8
	10

	
	4) ֆուտբոլի գնդակներ
	
	8
	10

	
	5) հանդբոլի գնդակներ
	
	8
	10

	
	6) թենիսի սեղան
	
	2
	5

	
	7) սեղանի թենիսի գնդակներ
	
	30
	60

	
	8) սեղանի թենիսի ռակետ
	
	2 զույգ
	6 զույգ

	8
	Ուժային պատրաստության պարագաներ
	
	
	

	
	1) կցագնդեր
	1,5-3-5 կգ
	2-2-2
	4-4-4

	
	2) էսպանդերներ զսպանակով
	
	10
	20

	
	3) մարզասարքեր
	համալիր
	2
	4

	
	Ծանրաձող
	60 կգ
	1
	2

	9
	Դահուկային պատրաստություն
	
	
	

	
	1) Դահուկներ
	
	20 զույգ
	40 զույգ

	
	2) Սահնակներ
	
	10
	20

	
	3) Անվավոր չմուշկներ
	
	10
	20

	10
	Մենամարտային ձևերի պարագաներ
	
	
	

	
	Ներքնակներ
	
	1
	2

	
	Խրտվիլակ
	
	2
	4

	
	Հարվածելու պարկեր (տանձիկ)
	
	3
	6


 
[bookmark: _Hlk231227298]8. ԸՆԴՀԱՆՐԱԿԱՆ ԽԱՉՎՈՂ ՀԱՍԿԱՑՈՒԹՅՈՒՆՆԵՐ
 
24.Դրանք առանցքային գաղափարներ են, որոնք ընդհանրական են տարբեր գիտությունների համար և օգնում են սովորողներին՝ միավորելու տարբեր առարկաներից ձեռք բերած գիտելիքները աշխարհի մասին մեկ ամբողջական պատկերացման շրջանակներում:
25.Դրանք պետք է մեծ ուշադրության արժանանան դպրոցի բոլոր աստիճաններում, բոլոր առարկաների, այդ թվում՝ «Ֆիզկուլտուրա» առարկայի ուսուցման ժամանակ:
26.Առանձնացվում են ինը այդպիսի խաչվող հասկացություններ, որոնք առավել բնորոշ են «Ֆիզկուլտուրա» առարկային.
1) Օրինաչափություն,
2) Պատճառ և հետևանք,
3) Մասշտաբ, համամասնություն,քանակ,
4) Համակարգ և մոդել,
5) Կայունություն և փոփոխություն,
6) Զարգացում,
7) Անհատ և հարաբերություններ,
8) Ժամանակ և տարածություն,
9) Անհատական և մշակութային արժեհամակարգ:
 


9. ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԻ ԳՆԱՀԱՏՈՒՄԸ

27.«Ֆիզկուլտուրա» առարկայի գնահատումն իրականացվում է Հանրակրթության պետական չափորոշչով սահմանված գնահատման սկզբունքներին համապատասխան և նպատակ ունի պարզելու սովորողի կողմից ուսումնառության ակնկալվող վերջնարդյունքների ձեռքբերման աստիճանը, ինչպես նաև ֆիզիկական զարգացման, առողջ ապրելակերպի, համագործակցության, ինքնակարգավորման և պատասխանատու վարքագծի ձևավորման մակարդակը։ 
28.Գնահատման գործընթացում կիրառվում են հայտորոշիչ, ձևավորող և ամփոփիչ գնահատման տեսակները, որոնք հնարավորություն են տալիս բացահայտելու սովորողների նախնական պատրաստվածությունը, հետևելու նրանց անհատական առաջընթացին և ապահովելու շարունակական հետադարձ կապ։ 
29.«Ֆիզկուլտուրա» առարկայից 1-12-րդ դասարաններում միավորային գնահատում չի իրականացվում։ Սովորողների ուսումնառության արդյունքները գնահատվում են բնութագրման միջոցով՝ հիմք ընդունելով առարկայական չափորոշչով սահմանված ակնկալվող վերջնարդյունքները, սովորողի անհատական հնարավորությունները և արձանագրված առաջընթացը։ 
30.Բնութագրման ընթացքում գնահատվում են սովորողի շարժողական կարողությունների և հմտությունների զարգացումը, ֆիզիկական ակտիվության մեջ մասնակցությունը, առողջ և անվտանգ վարքագծի դրսևորումը, թիմային աշխատանքի և համագործակցության կարողությունը, մարզական էթիկայի պահպանումը, ինքնակազմակերպման և նպատակադրման հմտությունները, ինչպես նաև սեփական ֆիզիկական հնարավորությունները ճանաչելու և զարգացնելու պատրաստակամությունը։
31.Գնահատման գործընթացում առաջնային նշանակություն ունեն սովորողի անհատական առաջընթացը, մասնակցության ակտիվությունը, ջանքերի ներդրումը և սեփական արդյունքները բարելավելու ձգտումը։ Հաշվի են առնվում ոչ միայն ֆիզիկական պատրաստվածության ցուցանիշները, այլև սովորողի վերաբերմունքը ֆիզիկական ակտիվության, առողջ ապրելակերպի և համագործակցային գործունեության նկատմամբ։
32.Որպես կիսամյակային և տարեկան ամփոփիչ գնահատում կազմվում է սովորողի առաջադիմության բնութագիր, որը ներկայացնում է նրա ձեռքբերումները, արձանագրված առաջընթացը և հետագա զարգացման ուղղությունները՝ կրթության պետական կառավարման լիազորված մարմնի սահմանած կարգին համապատասխան։
















ՕԳՏԱԳՈՐԾՎՈՂ ԳՐԱԿԱՆՈՒԹՅԱՆ ՑԱՆԿ
 
1. Ասատրյան Վ.Ա. Ֆիզիկական կուլտուրայի դասավանդման նոր մեթոդի կիրառումը հանրակրթական դպրոցում / Հանրապետական XXXIII գիտամեթոդական կոնֆերանսի նյութերի ժողովածու: Եր.: ՖԿՀՊԻ.–2006: Էջ 25–27:
2. Ասատրյան Վ.Ա. Բասկետբոլ մարզաձևի հիմքով դպրոցականների սպորտային դաստիարակության նախադրյալները/ Հանրապետական XXXIX գիտամեթոդական կոնֆերանսի նյութեր, Մաս Ա: ՖԿՀՊԻ.–2012: Էջ 47–51:
3. Ավանեսով Է.Յու. Դպրոցականների շարժողական պատրաստության մարզական ուղղվածության մեթոդիկան ԺԳ.00.02 «Դասավանդման և դաստիարակության մեթոդիկա» (ֆիզիկական կուլտուրա) մասնագիտությամբ մանկ. գիտ. թեկն. ... գիտական աստիճանի հայցման ատենախոսության սեղմագիր, Երևան: ԵՊՀ, 2014.–24 էջ:

